
DIRECŢIA DEZVOLTARE                                    				   Nicolae Robu
Serviciul Proiecte cu Finanţare Internaţională
NR.__________________________


REFERAT
privind aprobarea Caietului de sarcini şi a valorii estimate pentru achiziţia serviciului de administrare şi management a “Infrastructurii regionale de afaceri şi inovare în sectorul IT&C”, cod SMIS 34472, investiţie finanţată prin Programul Operaţional Regional 2007-2013, în cadrul Axei prioritare 1 „Sprijinirea dezvoltării durabile a oraşelor - poli urbani de creştere”, Domeniul de intervenţie 1.1. „Planuri integrate de dezvoltare urbană”, Sub-domeniul: Poli de creştere, Programul Operaţional Regional 2007-2013, 

Proiectul “Infrastructură regională de afaceri şi inovare în sectorul IT&C”, cod SMIS 34472, a cărui implementare a început în data de 26.07.2011, este finanţat în cadrul Regio - Programul Operaţional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniul de intervenţie 1.1. „Planuri integrate de dezvoltare urbană”, Sub-domeniul: Poli de creştere.
Obiectivul general al proiectului a fost realizarea unei structuri locale de sprijinire a afacerilor pentru încurajarea iniţiativei antreprenoriale locale, într-un domeniu de importanţă strategică pentru îndeplinirea viziunii de dezvoltare a Polul de Creştere Timişoara - tehnologia informaţiei şi telecomunicaţii – în vederea dezvoltării durabile a mediului de afaceri din această zonă. 
Imobilul în speţă a fost construit pentru găzduirea unei structuri de sprijinire a afacerilor (incubator) în domeniul IT&C, menită să contribuie la sprijinirea microintreprinderilor aflate în faza demarării şi a IMM-urilor aflate în faza consolidării afacerilor lor şi a serviciilor de suport pentru firmele incubate, care să contribuie la reducerea cheltuielilor indirecte ale acestora, în vederea creşterii competitivităţii lor pe piaţă. 
Clădirea a fost finalizată, dotată şi recepţionată iar termenul de finalizare a contractului de finanţare este 25.01.2015.
Atribuirea contractului de prestări servicii de administrare şi management va avea loc prin procedură concurenţială, conform OUG nr. 34/2006, cu o durată a contractului de prestări servicii de 5 ani cât este perioada de valabilitate a Contractului de finanţare nr. 1986/2011.
	Prin Hotărârea Consiliului Local al Municipiului Timişoara nr. 431/12.09.2014, s-a aprobat alocarea anuală a sumei de 612.373,00 lei pentru administrarea şi întreţinerea obiectivului de investiţie INCUBOXX, realizat prin proiectul “Infrastructură regională de afaceri şi inovare în sectorul IT&C”, cod SMIS 34472, finanţat prin Programul Operaţional Regional 2007-2013.
	Cheltuielile salariale, prevăzute prin HCL nr. 431/12.09.2014, sunt mai mari (174.000,00 lei/an) decât cele menţionate în Planul de afaceri întocmit în 2009 (134.000,00 lei/an), dar prea mici ca să atragă ofertanţi în vederea achiziţiei serviciului de administrare şi management al INCUBOXX. 
	Având în vedere cele menţionate mai sus, solicităm ca valoarea estimată pentru achiziţia serviciului de administrare şi management a INCUBOXX pentru o durată a contractului de 5 ani, să fie 1.728.105,60 lei la care se adaugă TVA, respectiv 345.621,12 lei/an, fără a se suplimenta valoarea anuală aprobată prin HCL nr. 431/12.09.2014.
	Detaliem, mai jos, modul de calcul al valorii estimate pentru achiziţia contractului de prestări servicii de administrare şi management al INCUBOXX:
	Nr. crt.
	Funcţia
	Simbol
	Salariul NET 
lei/lună
	Salariul BRUT 
lei/lună
	Contribuţia angajatorului
lei/lună

	1
	Director centru
	D
	4.500,00
	6.416,00
	1.477,00

	2
	Administrator
	A
	3.000,00
	4.276,00
	983,00

	3
	Responsabil marketing
	RM
	3.000,00
	4.276,00
	983,00

	4
	Recepţioner
	R
	2.000,00
	2.847,00
	654,00

	5
	Femeie de serviciu
	FS
	1.000,00
	1.378,00
	318,00


Cheltuieli salariale:
Cheltuieli salariale lunare =   23.608,00 lei/lună
Cheltuieli salariale anuale = 283.296,00 lei/an
Cheltuieli de administrare 15% = 42.494,40 lei/an
Profit 7% = 19.830,72 lei/an
TOTAL valoare estimată taxă de administrare lunară = 28.801,76 lei/lună
TOTAL valoare estimată taxă de administrare anuală = 345.621,12 lei/an
TOTAL valoare estimată ca taxă de administrare pe cei 5 ani de contract = 1.728.105,60 lei
Având în vedere cele menţionate mai sus, precum şi necesitatea îndeplinirii tuturor indicatorilor prevăzuţi şi asumaţi prin proiect,
PROPUNEM:

- aprobarea Caietului de sarcini (anexa 1) pentru achiziţia serviciului de administrare şi management a clădirii construită prin proiectul “Infrastructurii regionale de afaceri şi inovare în sectorul IT&C”, cod SMIS 34472.
- aprobarea valorii estimate de 1.728.105,60 lei la care se adaugă TVA pe o perioadă de 5 ani, respectiv 345.621,12 lei/an la care se adaugă TVA pentru serviciul de administrare şi management a clădirii proiectului “Infrastructurii regionale de afaceri şi inovare în sectorul IT&C”, cod SMIS 34472.

